CELEX: 32013R0180
Language: el
Date: 2013-03-01 00:00:00
Title: Εκτελεστικός κανονισμός (ΕΕ) αριθ. 180/2013 της Επιτροπής, της 1ης Μαρτίου 2013 , για την 188η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 59/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 180/2013 ΤΗΣ ΕΠΙΤΡΟΠΉΣ
   της 1ης Μαρτίου 2013
   για την 188η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα, (1) και ιδίως το άρθρο 7 παράγραφος 1 στοιχείο α) και το άρθρο 7α παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.
            
         
               (2)
            
            
               Στις 21 Φεβρουαρίου 2013, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει δύο φυσικά πρόσωπα στον κατάλογο προσώπων, ομάδων και οντοτήτων στα οποία πρέπει να εφαρμοστεί η δέσμευση κεφαλαίων και οικονομικών πόρων. Επιπλέον, στις 22 Φεβρουαρίου 2013, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να προσθέσει άλλο ένα φυσικό πρόσωπο στον κατάλογο.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 θα πρέπει να επικαιροποιηθεί αναλόγως.
            
         
               (4)
            
            
               Ο παρών κανονισμός θα πρέπει να τεθεί σε ισχύ αμέσως, ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Μαρτίου 2013.
      
         
            Για την Επιτροπή, εξ ονόματος του Προέδρου,
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.05.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις προστίθενται στον τίτλο «Φυσικά πρόσωπα»:
      
                  α)
               
               
                  
                     «Abderrahmane Ould El Amar (γνωστός και ως α) Ahmed el Tilemsi, β) Abderrahmane Ould el Amar Ould Sidahmed Loukbeiti, γ) Ahmad Ould Amar). Ημερομηνία γέννησης: 1977-1982. Τόπος γέννησης: Tabankort, Μάλι. Ιθαγένεια: Μάλι. Διεύθυνση: α) Gao, Μάλι, β) Tabankort, Μάλι, γ) In Khalil, Μάλι, δ) Al Moustarat, Μάλι. Άλλες πληροφορίες: όνομα πατρός: Leewemere. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 22.2.2013.»
                  
               
            
                  β)
               
               
                  
                     «Hamada Ould Mohamed El Khairy (γνωστός και ως α) Hamad el Khairy, β) Hamada Ould Mohamed Lemine Ould Mohamed el Khairy, γ) Ould Kheirou, δ) Abou QumQum). Ημερομηνία γέννησης: 1970. Τόπος γέννησης: Nouakchott, Μαυριτανία. Ιθαγένεια: α) Μαυριτανική, β) Μάλι. Αριθ. διαβατηρίου: A1447120 (διαβατήριο Μάλι, έληξε στις 19.10.2011). Διεύθυνση: Gao, Μάλι. Άλλες πληροφορίες: όνομα μητρός: Tijal Bint Mohamed Dadda. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 22.2.2013.»
                  
               
            
                  γ)
               
               
                  
                     «Iyad ag Ghali. Ημερομηνία γέννησης: 1954. Τόπος γέννησης: Abeibara, Kidal region, Μάλι. Ιθαγένεια: Μάλι. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 25.2.2013.»